CELEX: 32022D0252
Language: bg
Date: 2022-02-21 00:00:00
Title: Решение за изпълнение (ЕС) 2022/252 на Комисията от 21 февруари 2022 година за изменение на Решение за изпълнение (ЕС) 2020/1167 с цел уточняване на изискванията за изпитване, които да се прилагат за 48-волтов ефективен двигател-генератор, вграден в корпуса на предавателната кутия, и комбиниран с преобразувател за постоянен ток 48V/12V (текст от значение за ЕИП)

22.2.2022   
               
               
                  BG
               
               
                  Официален вестник на Европейския съюз
               
               
                  L 41/33
               
            
         РЕШЕНИЕ ЗА ИЗПЪЛНЕНИЕ (ЕС) 2022/252 НА КОМИСИЯТА
         от 21 февруари 2022 година
         за изменение на Решение за изпълнение (ЕС) 2020/1167 с цел уточняване на изискванията за изпитване, които да се прилагат за 48-волтов ефективен двигател-генератор, вграден в корпуса на предавателната кутия, и комбиниран с преобразувател за постоянен ток 48V/12V
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2019/631 на Европейския парламент и на Съвета от 17 април 2019 г. за определяне на стандарти за емисиите на CO2 от нови леки пътнически автомобили и от нови леки търговски превозни средства и за отмяна на регламенти (ЕО) № 443/2009 и (ЕС) № 510/2011 (1), и по-специално член 11, параграф 4 от него,
         като има предвид, че:
         
                     (1)
                  
                  
                     На 24 май 2021 г. доставчикът ZF Friedrichshafen AG („заявителят“) подаде заявление за одобрение като иновативна технология на технология, използвана в 48-волтов ефективен двигател-генератор с преобразувател на постоянен ток в постоянен ток 48V/12V, предназначен за използване в някои хибридни електрически леки пътнически автомобили и леки търговски превозни средства без външно зареждане (NOVC-HEV).
                  
               
                     (2)
                  
                  
                     Технологията, използвана в ефективни 48-волтови двигател-генератори с преобразувател на постоянен ток в постоянен ток 48V/12V, предназначен за използване в същия тип NOVC-HEV, посочени от заявителя, е одобрена като иновативна технология в съответствие с Регламент (ЕС) 2019/631, посредством Решение за изпълнение (ЕС) 2020/1167 на Комисията (2).
                  
               
                     (3)
                  
                  
                     Технологията, посочена от заявителя в неговото приложение, представлява двигател-генератор, който е свързан директно с входящия вал на предавателната кутия, т.е. представлява „вграден стартер-генератор“, позволяващ да се намалят механичните загуби, възникващи между източника на задвижване и генератора. Той работи само в диапазона на честотата на въртенее на двигателя с вътрешно горене.
                  
               
                     (4)
                  
                  
                     Беше установено, че технологията, посочена от заявителя, осигурява високо ниво на ефективност и следва да се счита, че осигурява същите функционални възможности като одобрената с Решение за изпълнение (ЕС) 2020/1167. Поради това тя следва да се счита за иновативна технология, за която може да се прилага код за екоиновации 32.
                  
               
                     (5)
                  
                  
                     Прилага се методиката за изпитване, определена в Решение за изпълнение (ЕС) 2020/1167, с изключение на честотите на въртене и честотите на работните точки, които ще се използват за измерване на КПД на двигател-генератора, които трябва да бъдат адаптирани с оглед на специфичните технически характеристики на технологията, посочена от заявителя.
                  
               
                     (6)
                  
                  
                     Поради това методиката за изпитване, определена в приложението към Решение за изпълнение (ЕС) 2020/1167, следва да бъде съответно изменена,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложението към Решение за изпълнение (ЕС) 2020/1167 се изменя в съответствие с приложението към настоящото решение.
         
         
            Член 2
            Настоящото решение влиза в сила на двадесетия ден след деня на публикуването му в Официален вестник на Европейския съюз.
            
         
         
            Съставено в Брюксел на 21 февруари 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 111, 25.4.2019 г., стр. 13.
         
            (2)  Решение за изпълнение (ЕС) 2020/1167 на Комисията от 6 август 2020 г. за одобряване на технологията, използвана в ефективен 48-волтов двигател-генератор, комбиниран с преобразувател на постоянен в постоянен ток (48 V/12 V) за употреба в конвенционални пътнически леки автомобили с ДВГ и някои хибридни електрически леки пътнически автомобили и леки търговски превозни средства, като иновативна технология в съответствие с Регламент (ЕС) 2019/631 на Европейския парламент и на Съвета (ОВ L 258, 7.8.2020 г., стр. 15).
      
      
         
            ПРИЛОЖЕНИЕ
            Приложението към Решение за изпълнение (ЕС) 2020/1167 се изменя, както следва:
            
                        1)
                     
                     
                        точка 2.1 се изменя, както следва:
                        
                                    а)
                                 
                                 
                                    втората и третата алинея се заменят със следното:
                                    „Производителят предоставя на органа по одобряване на типа доказателства, че честотните диапазони на 48-волтовия двигател-генератор са същите или еквивалентни на определените в таблица 1 или таблица 1а.
                                    КПД на 48-волтовия двигател-генератор се определя въз основа на измервания във всяка от работните точки, посочени в таблица 1 или таблица 1а.“
                                 
                              
                                    б)
                                 
                                 
                                    като пета алинея се вмъква следното:
                                    „Когато двигател-генераторът е монтиран в леки пътнически автомобили или леки търговски превозни средства, които отговарят на изискванията, определени в член 1, буква а), подточка ii), и е свързан директно на входящия вал на предавателната кутия, т.е. представлява вграден стартер-генератор, честотите на въртене и честотите на работните точки се определят в съответствие с таблица 1а.“
                                 
                              
                                    в)
                                 
                                 
                                    След таблица 1 се вмъква следната таблица 1а:
                                    
                                       „Таблица 1а
                                    
                                    
                                       Работни точки
                                    
                                    
                                                Работна точка
                                                i
                                             
                                             
                                                Продължителност
                                                [s]
                                             
                                             
                                                Честота на въртене
                                                ni [min-1]
                                             
                                             
                                                Честота на работните точки
                                                hi
                                                
                                             
                                          
                                                1 
                                             
                                             
                                                1 200 
                                             
                                             
                                                950 
                                             
                                             
                                                0,30 
                                             
                                          
                                                2 
                                             
                                             
                                                1 200 
                                             
                                             
                                                1 250 
                                             
                                             
                                                0,50 
                                             
                                          
                                                3 
                                             
                                             
                                                600 
                                             
                                             
                                                1 550 
                                             
                                             
                                                0,16 
                                             
                                          
                                                4 
                                             
                                             
                                                300 
                                             
                                             
                                                1 850 
                                             
                                             
                                                0,04 “